
	Ta’lim yo‘nalishi / Mutaxassislik
	Tarjima nazariyasi va amaliyoti (bakalavr)

	Kurs va semestri
	4-kurs 7-semestr

	Kredit
	5

	Umumiy soat
	150

	        Auditoriya soati
	60

	        Mustaqil ta’lim soati
	90

	Mas’ul kafedra:
	Jahon adabiyoti va qiyosiy adabiyotshunoslik kafedrasi

	Fanni o‘qitishning maqsadi:
	Mazkur fanni o‘qitishdan maqsad – jahon adabiyoti namunalarini bir butunlikda, umumiy poetik tamoyillar asosida o‘rganish, milliy adabiyotni boshqa millatlar badiiy tafakkuri bilan mushtarak hodisa sifatida talqin etish, jahon adabiyotining yetuk namoyandalari biografiyasi, adabiy muhiti, poetik mahorati, uslubi, badiiy konsepsiyasi masalalarini o‘rganishdan iborat. Ayni maqsadni amalga oshirish uchun o‘quv dastur oldiga quyidagi vazifalar quyiladi:
- jahon xalqlari adabiyotining badiiy, tarixiy, falsafiy, ruhiy-ma’naviy omillari haqida tushuncha berish;
- mif va adabiyot munosabati masalasini o‘rganish;
- jahon xalqlari madaniy-ma’naviy hayotida muhim o‘rin tutgan  adabiy davrlarni o‘rganish; 
 - adabiy oqim va yo‘nalishlarning shakllanish tarixi, nazariy-estetik asoslari, adabiy-tarixiy jarayonda tutgan o‘rni va ahamiyatini yoritib berish;
- jahon adabiyoti tadrijida sezilarli iz qoldirgan ijodkorlar biografiyasi, asarlari, adabiy muhiti, uslubi va badiiy mahoratini ilmiy talqin etish; 
- jahon adabiyotining eng sara namunalari misolida adabiy turlar va janrlar takomili muammolari haqida fikr yuritish; 
- Sharqu G‘arb masalalarini qiyosiy-tipologik hamda tadrijiylik prinsiplari asosida talqin etish;
 - jahon adabiyoti namunalarining o‘zbek tilidagi tarjimalari va adabiy ta’sir masalalariga diqqat qaratish.

	Fanni o‘qitishdan kutilayotgan natija:
	Milliy va umuminsoniy adabiy-nazariy an’analarning o‘zaro bog‘liqligini, Sharq va G‘arb dunyosida madaniy, iqtisodiy rivojlanishning navbatma-navbat kelishi va ularning bir-biriga ta’sirini bayon qilib berish, adabiy oqim va metodlari, tarixiy taraqqiyot bosqichlari, milliy adabiyotimiz bilan umumiy hamda tipologik jihatlarini tizimli tushunish va tahlil etishga o‘rgatadi. Sharq va G‘arbning shoh asarlarini o‘rganish va estetik tahlil etish, bu asarlarning insoniyat hayotidagi ahamiyatini tushuntirish, jahon adabiyotining davrlari, asosiy figuralari, epik, lirik, dramatik asarlari haqida ma’lumotga ega bo‘lish, ularni Sharq va o‘zbek adabiyoti namunalari bilan qiyosiy o‘rganish malakasi va bilimga ega bo‘ladi. Jahon adabiyoti namunalarini bir butunlikda, umumiy poetik tamoyillar asosida o‘rganadi, milliy adabiyotni boshqa millatlar badiiy tafakkuri bilan mushtarak hodisa sifatida talqin etadi, jahon adabiyotining yetuk namoyandalari biografiyasi, adabiy muhiti, poetik mahorati, uslubi, badiiy konsepsiyasi masalalarini tushunib yetadi. 

